CELEX: 32020D2219
Language: da
Date: 2020-12-22 00:00:00
Title: Kommissionens gennemførelsesafgørelse (EU) 2020/2219 af 22. december 2020 om ligestilling af plantemateriale og formeringsmateriale af grøntsagsplanter bortset fra frø og frugtplanteformeringsmateriale og frugtplanter bestemt til frugtproduktion, der er produceret i Det Forenede Kongerige (meddelt under nummer C(2020) 9590) (EØS-relevant tekst)

28.12.2020   
               
               
                  DA
               
               
                  Den Europæiske Unions Tidende
               
               
                  L 438/66
               
            
         KOMMISSIONENS GENNEMFØRELSESAFGØRELSE (EU) 2020/2219
         af 22. december 2020
         om ligestilling af plantemateriale og formeringsmateriale af grøntsagsplanter bortset fra frø og frugtplanteformeringsmateriale og frugtplanter bestemt til frugtproduktion, der er produceret i Det Forenede Kongerige
         
            
               (meddelt under nummer C(2020) 9590)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2008/72/EF af 15. juli 2008 om afsætning af plantemateriale og formeringsmateriale af grøntsagsplanter bortset fra frø (1), særlig artikel 16, stk. 1,
         under henvisning til Rådets direktiv 2008/90/EF af 29. september 2008 om afsætning af frugtplanteformeringsmateriale og frugtplanter bestemt til frugtproduktion (2), særlig artikel 12, stk. 1,
         ud fra følgende betragtninger:
         
                     (1)
                  
                  
                     Direktiv 2008/72/EF indeholder bestemmelser om afsætning i Unionen af planteformeringsmateriale bortset fra frø.
                  
               
                     (2)
                  
                  
                     Direktiv 2008/90/EF indeholder bestemmelser om afsætning i Unionen af frugtplanteformeringsmateriale og frugtplanter bestemt til frugtproduktion.
                  
               
                     (3)
                  
                  
                     Det Forenede Kongerige har gennemført og effektivt implementeret de nævnte direktiver.
                  
               
                     (4)
                  
                  
                     EU-retten, herunder direktiv 2008/72/EF og 2008/90/EF, finder anvendelse på og i Det Forenede Kongerige i den overgangsperiode, der udløber den 31. december 2020 i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 126 og 127, stk. 1.
                  
               
                     (5)
                  
                  
                     I lyset af den overgangsperiode, der er fastsat i udtrædelsesaftalen, har Det Forenede Kongerige indgivet en anmodning til Kommissionen om, at plantemateriale og formeringsmateriale af grøntsagsplanter bortset fra frø samt at frugtplanteformeringsmateriale og frugtplanter bestemt til frugtproduktion produceret i Det Forenede Kongerige indrømmes ligestilling med samme materialer produceret i Unionen og opfylder kravene i direktiv 2008/72/EF og 2008/90/EF.
                  
               
                     (6)
                  
                  
                     Det Forenede Kongerige har meddelt Kommissionen, at den lovgivning, der gennemfører de pågældende direktiver, ikke ændres og fortsat vil finde anvendelse fra den 1. januar 2021.
                  
               
                     (7)
                  
                  
                     Kommissionen har undersøgt Det Forenede Kongeriges relevante lovgivning og har konkluderet, at plantemateriale og formeringsmateriale og grøntsagsplanter bortset fra frø, som er produceret i Det Forenede Kongerige og opfylder kravene i Det Forenede Kongeriges førnævnte lovgivning, kan ligestilles med plantemateriale og formeringsmateriale og grøntsagsplanter, der er produceret i Unionen og opfylder kravene i direktiv 2008/72/EF, eftersom det frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordninger, mærkning og lukning som samme materiale produceret i Det Forenede Kongerige.
                  
               
                     (8)
                  
                  
                     Det bør derfor besluttes, at plantemateriale og formeringsmateriale af grøntsagsplanter bortset fra frø er ligestillet med plantemateriale og formeringsmateriale af grøntsagsplanter, der er produceret i Unionen og opfylder kravene i direktiv 2008/72/EF, forudsat at plantemateriale og formeringsmateriale af grøntsagsplanter produceret i Det Forenede Kongerige fortsat er i overensstemmelse med nævnte direktiv og dets gennemførelsesretsakter efter udløbet af den overgangsperiode, der er fastsat i udtrædelsesaftalen.
                  
               
                     (9)
                  
                  
                     Kommissionen har undersøgt Det Forenede Kongeriges relevante lovgivning og har konkluderet, at frugtplanteformeringsmateriale og frugtplanter bestemt til frugtproduktion produceret i Det Forenede Kongerige kan ligestilles med frugtplanteformeringsmateriale og frugtplanter, der er produceret i Unionen og opfylder kravene i direktiv 2008/90/EF, eftersom de frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordninger, mærkning og lukning som samme materiale produceret i Unionen i overensstemmelsen med nævnte direktiv.
                  
               
                     (10)
                  
                  
                     Det bør derfor besluttes, at plantemateriale og formeringsmateriale af frugtplanteformeringsmateriale og frugtplanter bestemt til frugtproduktion produceret i Det Forenede Kongerige kan ligestilles med frugtplanteformeringsmateriale og frugtplanter bestemt til frugtproduktion, som er produceret i Unionen og opfylder kravene i direktiv 2008/90/EF, forudsat at frugtplanteformeringsmateriale og frugtplanter bestemt til frugtproduktion produceret i Det Forenede Kongerige fortsat er i overensstemmelse med nævnte direktiv og dets gennemførelsesretsakter efter udløbet af den overgangsperiode, der er fastsat i udtrædelsesaftalen.
                  
               
                     (11)
                  
                  
                     Denne afgørelse indskrænker ikke anvendelsen af EU-rettens anvendelse på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland i udtrædelsesaftalen sammenholdt med bilag 2 til nævnte protokol.
                  
               
                     (12)
                  
                  
                     Da den overgangsperiode, der er fastsat i udtrædelsesaftalen, udløber den 31. december 2020, bør denne afgørelse finde anvendelse fra den 1. januar 2021.
                  
               
                     (13)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Ligestilling af plantemateriale og formeringsmateriale og grøntsagsplanter
            Plantemateriale og formeringsmateriale af grøntsagsplanter bortset fra frø produceret i Det Forenede Kongerige ( (3) kan ligestilles med plantemateriale og formeringsmateriale af grøntsagsplanter bortset fra frø, der er produceret i Unionen og opfylder kravene i direktiv 2008/72/EF, eftersom det frembyder samme garantier med hensyn til leverandør, identitet, karakteristika, plantesundhed, vækstmedium, emballering, inspektionsordninger, mærkning og lukning, forudsat at nævnte materiale produceret i Det Forenede Kongerige fortsat er i overensstemmelse med det nævnte direktiv og dets gennemførelsesretsakter efter udløbet af den overgangsperiode, der er fastsat i udtrædelsesaftalen.
         
         
            Artikel 2
            Ligestilling af frugtplanteformeringsmateriale og frugtplanter bestemt til frugtproduktion
            Frugtplanteformeringsmateriale og frugtplanter bestemt til frugtproduktion produceret i Det Forenede Kongerige kan ligestilles med frugtplanteformeringsmateriale og frugtplanter bestemt til frugtproduktion, der er produceret i Unionen og opfylder kravene i direktiv 2008/90/EF, eftersom det frembyder samme garantier med hensyn til leverandør, identitet, karakteristika, plantesundhed, vækstmedium, emballering, inspektionsordninger, mærkning og lukning, forudsat at nævnte materiale produceret i Det Forenede Kongerige fortsat er i overensstemmelse med det nævnte direktiv og dets gennemførelsesretsakter efter udløb af den overgangsperiode, der er fastsat i udtrædelsesaftalen.
         
         
            Artikel 3
            Ansøgningsdato
            Denne afgørelse anvendes fra den 1. januar 2021.
         
         
            Artikel 4
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 22. december 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 205 af 1.8.2008, s. 28.
         
            (2)  EUT L 267 af 8.10.2008, s. 8.
         
            (3)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter i bilaget referencer til Det Forenede Kongerige ikke Nordirland.